Закон о измјенама и допунама Закона о органској производњи хране (2009)
У Закону о органској производњи хране („Службени гласник Републике Српске“, број 75/04), у члану 4. у ставу 1. тачка 8. мијења се и гласи:

„Конвенционална производња је производња пољопривредних, прехрамбених и других производа, који се не могу декларисати и означити према овом закону и прописима донијетим на основу њега.“

Тачка 11. мијења се и гласи:

„Органска пољопривреда је систем еколошког управљања производњом којом се унапређује биодиверзитет, кружење материје у природи, биолошка активност земљишта и заштита животне средине.“

У истом члану ст. 2. и 3. бришу се.

Члан 5. мијења се и гласи:

„Под органским газдинствима подразумијевају се пољопривредна газдинства чија се производња остварује у складу с одредбама овог закона“.

У називу члана 8. и даљем тексту закона ријеч: „традиционалне“, замјењује се ријечју: „конвенционалне“, у одговарајућем падежу.

Члан 8. мијења се и гласи:

„Газдинства могу у периоду конверзије да остваре прелазак с конвенционалне на органску производњу.

Период конверзије за сваку врсту органске производње, у посебним правилницима,  прописује министар пољопривреде, шумарства и водопривреде (у даљем тексту: министар).“

У члану 12. у ставу 1. тачка б) мијења се и гласи: 

„потребно је водити рачуна о очувању биодиверзитета“.

Назив члана 13. мијења се и гласи:

„Контрола болести, штеточина и корова, укључујући регулаторе раста“.

У члану 13. став 2. мијења се и гласи:

„Дозвољена је термичка контрола корова и физичке методе за контролу болести, штеточина и корова.“

У ставу 4. ријеч: „класичном“, замјењује се ријечју: „конвенционалном“, а ријеч: „прописаном“, брише се.

Послије члана 15. додаје нови члан 15а. који гласи:

„Принципи 
 Члан 15а. 

Биљна производња има третман органске, ако се остварује уз поштовање правила органске производње.

Министар доноси правилник којим прописује методе органске биљне производње.“

Члан 17. мијења се и гласи:

„Сточарска производња имаће третман органске, ако се остварује уз поштовање правила органске производње.

Министар доноси правилник којим прописује методе органске сточарске производње“.

У члану 48. став 7. мијења се и гласи:

„Министар доноси правилник којим прописује поступак прераде производа органске производње“.

У члану 52. послије става 2. додаје се нови став 3. који гласи:

„Министар доноси правилник којим прописује услове паковања, складиштења и превоза органских производа“.

У члану 54. послије става 4. додаје се нови став 5. који гласи:

„Министар доноси правилник којим прописује облик и садржај декларације којом се декларишу органски производи“.

У члану 76. у ставу 1. број: „3.000“ замјењује се бројем: „10.000“, а број: „15.000“ замјењује се бројем: „30.000“.

Послије става 1. додаје се нови став 2. који гласи:

„За прекршаје из става 1. овог члана казниће се новчаном казном од 2.000 КМ до 6.000 КМ  и одговорно лице у правном лицу“.

У члану 77. у ставу 1. број: „2.000“ замјењује се бројем: „6.000“, а број: „12.000“ замјењује се бројем: „18.000“.        

Послије става 1. додаје се нови став 2. који гласи:

„За прекршаје из става 1. овог члана казниће се новчаном казном од 1.000 КМ до 3.000 КМ  и одговорно лице у правном лицу“.

Овај закон ступа на снагу осмог дана од дана објављивања у „Службеном гласнику Републике Српске“.

Број: 01-1133/09 
Датум: 16. јул 2009. године

Предсједник 
Народне скупштине 
Мр Игор Радојичић, с. р.

Извори 
 „Службени гласник Републике Српске”, број 71/09

О